HANKELEPINGU SÕLMIMISE ETTEPANEK NR 1

Vastavalt riigihanke „Eesti Vabariigi Riigieelarve Infosüsteemi (ERIS) loomine ja juurutamine” (viitenumber 296610) tulemusel Rahandusministeeriumi ja KPMG Baltics OÜ vahel 10.06.2026 sõlmitud raamlepingu nr 1.9-1/60-1 (edaspidi raamleping) punktile 3 esitab KPMG Baltics OÜ (edaspidi täitja) Rahandusministeeriumile (edaspidi tellija) ettepaneku hankelepingu nr 1 sõlmimiseks (edaspidi ettepanek).
1. Hankelepingu nr 1 alusel tehtavad tööd ja nende etapid, üleantavad tulemid, tööde tegemiseks kavandatud töötundide arv, kohaldatav tunnihind, tööde üleandmise tähtpäevad ning tööde maksimaalne maksumus on esitatud järgmises tabelis. Tööde teostamise ajakava on täpsemalt kirjas lisas 1 ERIS hankelepingu nr 1 aja- ja tegevusplaan.
	Nr
	ETAPP JA TÖÖ NIMI
	TULEMID
	TÖÖTUNDIDE ARV
	TÖÖ TUNNIHIND EURODES
	TÖÖ ÜLEANDMISE TÄHTPÄEV
	TÖÖ/ETAPI MAKSUMUS KOKKU

	
	Hankeleping nr 1 kokku
	 
	2792
	148,33
	 
	924 019,36

	
	Arendus- ja testkeskkonna litsentsid
	Litsentsid on aktiveeritud ning nende kasutusõigus kehtib raamlepingu lõpuni. Testkeskkond on Tellijale ligipääsetav ja arendamiseks valmis. Testkeskkonnas on võimalik kasutada pakkumuses kajastatud ERIS lahenduse SAP komponente: SAP Analytics Cloud, SAP Datasphere ja SAP PaPM.
	 
	 
	14.09.2026
	509 882,00

	1.
	Etapp 1 - testkeskkonna litsentside soetamine, SAP komponentide aktiveerimine ja keskkonna paigalduseks valmis seadistamine ning  ja paigaldusprojekti käivitamine
	Testkeskkond, milles on võimalik kasutada pakkumuses kajastatud ERIS lahenduse SAP komponente, on arendamiseks valmis. Projekti edasiseks elluviimiseks vajalik töökorraldus ning aja- ja tegevuskava on Tellijaga kokku lepitud.
	160
	148,33
	14.09.2026
	23 732,80

	2.
	Etapp2. Analüüs ja disain
	1. ERIS lahenduses kasutatavate SAP komponentide baaskoolitus on läbiviidud (koolitusmaterjalid)

2. Üldine ERIS lahenduse disainidokumendi kavand

3. Uuendatud paigaldusprojektiplaan, sh sprindiplaanid

4. Uuendatud riskide nimekiri ja riskihinnangud

5. BI, Planning Standard ja Planning Professional litsentside lõplik jaotus vastavalt analüüsi tulemustele
	2352
	148,33
	15.01.2027
	348 872,16

	
	Etappi käivitavad tegevused
	
	217
	148,33
	 
	32 187,61

	2.1.
	ERIS lahenduse esialgse disainidokumendi struktuuri koostamine väljavalitud protsessi näitel ja kooskõlastamine Tellijaga (sh detailsusaste)
Intervjuud Tellija sisuekspertidega (sh ootused, riskid, andmed ja migratsioon, ERIS tehniline seadistus - ca 5 kohtumist + ettevalmistus).
	
	46
	148,33
	 
	6 823,18

	2.2.
	Intervjuud Tellija sisuekspertidega (sh ootused, riskid, andmed ja migratsioon, ERIS tehniline seadistus - ca 5 kohtumist + ettevalmistus).
	
	61
	148,33
	 
	9 048,13

	2.3.
	Andme- ja dokumendipäringud
	
	28
	148,33
	 
	4 153,24

	2.4.
	ERIS lahenduses kasutatavate SAP komponentide baaskoolitus ja selle ettevalmistamine. Sisaldab üht ühepäevalist koolitust.
	
	82
	148,33
	 
	12 163,06

	
	Olemasoleva dokumentatsiooni ja andmete analüüs
	
	1111
	148,33
	 
	164 794,63

	2.5.
	Olemasolevate KAIS andmete ja muude seotud andmete analüüs eesmärgiga määratleda hetkeolukord ja täpsustada Tellijaga ERIS lahenduse koostamiseks vajalikud lisa detailid ja informatsioon.
	
	70
	148,33
	 
	10 383,10

	2.6.
	Eelarvestamisega seotud protsesside analüüs (ca 15 protsessi) eesmärgiga tuvastada puuduvad detailid ja informatsioon ERIS lahenduse koostamiseks ning töötada välja esmased muudatusettepanekud lähtudes SAP funktsionaalsusest. Ühtlasi tuvastatakse ja määratletakse protsessid, mis on vajalikud ja mida Tellija poolt pole kaardistatud (eeldusel, et selliseid protsesse esineb).
	
	316
	148,33
	 
	46 872,28

	2.7.
	Riigieelarve kuluarvestuse metoodika analüüs eesmärgiga tuvastada puuduvad detailid ja informatsioon ERIS lahenduse koostamiseks ning töötada välja esmased muudatusettepanekud lähtudes SAP funktsionaalsusest
	
	190
	148,33
	 
	28 182,70

	2.8.
	Rahandusministeeriumi poolt keskselt loodud aruannete analüüs (10 aruannet) eesmärgiga tuvastada puuduvad detailid ja informatsioon ERIS lahenduse koostamiseks ning töötada välja esmased muudatusettepanekud lähtudes SAP funktsionaalsusest.
	
	238
	148,33
	 
	35 302,54

	2.9.
	Eelarvestamise ja tegelike andmetega seotud ärireeglite analüüs (ca 9 ärireeglite kogumit) eesmärgiga tuvastada puuduvad detailid ja informatsioon ERIS lahenduse koostamiseks ning töötada välja esmased muudatusettepanekud lähtudes SAP funktsionaalsusest. Ühtlasi tuvastatakse ja määratletakse ärireeglid, mis on vajalikud ja mida Tellija poolt pole kaardistatud (eeldusel, et selliseid ärireegleid esineb)
	
	222
	148,33
	 
	32 929,26

	2.10.
	Kasutajate halduse analüüs eesmärgiga tuvastada puuduvad detailid ja informatsioon ERIS lahenduse koostamiseks ning töötada välja esmased muudatusettepanekud lähtudes SAP funktsionaalsusest
	
	75
	148,33
	 
	11 124,75

	
	ERIS lahenduse disainimine
	
	1024
	148,33
	 
	151 889,92

	2.11.
	ERIS lahenduse disaini töötubade läbiviimine - ca 10-12 töötuba eesmärgiga: 1) valideerida hetkeolukord; 2) täpsustada ERIS lahenduse koostamiseks vajalikud detailid ja lisainformatsioon ning 3) täpsustada kasutajate ootused ja vajadused. Töötoad katavad ERIS lahenduse koostamiseks vajalikud teemablokid. Esimene ring töötubasid keskendub hetkeolukorrale ja selle täiendamisele/muutmisele.
	
	368
	148,33
	 
	54 585,44

	2.12.
	ERIS lahenduse disaini töötubade läbiviimine - ca 10-12 töötuba eesmärgiga: 1) töötada välja muudatusettepanekud protsessides ja ärireeglites ja 2) töötada välja sihtlahendus. Töötoad katavad ERIS lahenduse koostamiseks vajalikud teemablokid. Teine ring töötubasid keskendub olemasolevate protsesside muutmisele ja sihtlahenduse väljatöötamisele.
	
	368
	148,33
	 
	54 585,44

	2.13.
	ERIS lahenduse üldise disainidokumendi kavandi koostamine ja esitamine Tellijale tagasisidestamiseks, sh BI, Planning Standard ja Planning Professional litsentsivajaduse määratlemine sihtlahenduse kasutajarollide, vastutuste ja tegevuste alusel.
	
	120
	148,33
	 
	17 799,60

	2.14.
	Disainidokumendi kavandi täiendamine vastavalt Tellija tagasisidele
	
	64
	148,33
	 
	9 493,12

	2.15.
	Disainidokumendi kavandi esitamine valitsemisaladele (sh kaasatud asutustele) tagasiside andmiseks. Saadud tagasiside vaadatakse üle Tellijaga ja otsustatakse vajalikud muudatused/täiendused
	
	56
	148,33
	 
	8 306,48

	2.16.
	Paigaldusprojektiplaani (sh aja- ja tegevuskava, sprindiplaanid) uuendamine
	
	24
	148,33
	 
	3 559,92

	2.17.
	Riskide nimekirja ja riskihinnangute uuendamine
	
	24
	148,33
	 
	3 559,92

	3
	Läbiv etapp
	 
	280
	148,33
	15.01.2027
	41 532,40

	3.
	Projektijuhtimine
	 
	280
	148,33
	 
	41 532,40



2. Vahetarne
Pärast tabeli punktis 2.12 kirjeldatud disainitöötubade läbiviimist esitab täitja tellijale ülevaatamiseks disaini dokumentatsiooni esialgse struktuuri ja ühe poolte vahel kokkulepitud teema kohta analüüsi ja disaini käigus selleks hetkeks valminud dokumentatsiooniosa.
Vahetarne eesmärk on hinnata, kas dokumentatsiooni ülesehitus, käsitlusviis ja detailsus võimaldavad tellijal mõista kavandatavat sihtlahendust ning anda tagasisidet selle ärilise ja funktsionaalse sobivuse kohta.
Vahetarne ei ole töö üleandmine ega vastuvõtmine.
Vahetarne tähtaeg on 30.10.2026.
3. Tööde üleandmine ja arveldamine
Etappide tööd antakse üle tabelis toodud tähtpäevadel. Tööde vastuvõtmine ja arveldamine toimub raamlepingus sätestatud korras. Arve esitamise aluseks on tellija kinnitatud tööde üleandmise-vastuvõtmise akt.
4. Disaini dokumentatsioon
ERIS disaini dokumentatsiooni olemus, vastuvõtmise loogika ja esialgne võimalik struktuur on kirjeldatud ettepaneku lisas 2.

LISA 2 ERIS disaini dokumentatsiooni käsitlus
Disaini dokumentatsiooni olemus ja vastuvõtmise loogika
Disaini dokumentatsioon on ERIS sihtlahenduse disaini kirjeldus, mis on aluseks järgmise etapi SAP seadistus-, arendus- ja paigaldustöödele.
Disaini dokumentatsiooni tehnilise detailsusastme määrab täitja, lähtudes SAP lahenduse paigaldamiseks, seadistamiseks ja edasiseks realiseerimiseks vajalikust detailsusest. Täitja vastutab selle eest, et disaini dokumentatsioon oleks piisav, terviklik ja kasutatav järgmiste tööde tegemiseks SAP lahenduses.
Tellija roll disaini dokumentatsiooni vastuvõtmisel on hinnata ja kinnitada, kas dokumentatsioonis kirjeldatud sihtlahendus vastab tellija ärilisele ja funktsionaalsele vajadusele. Tellija ei kinnita SAP tehnilise konfiguratsiooni täielikkust ega võta üle täitja vastutust lahenduse tehnilise teostatavuse, seadistatavuse või paigaldamiseks vajaliku detailsuse eest.
Tellija kinnitab disaini dokumentatsiooni vastuvõtmisel, et:
· kirjeldatud sihtlahendus vastab kokkulepitud ärilisele eesmärgile ja funktsionaalsele vajadusele;
· kirjeldatud protsessid, töövood, rollid, õigused, reeglid, andmevood, aruandluse põhimõtted ja migratsioonipõhimõtted on tellija hinnangul sisuliselt õiged või edasiseks realiseerimiseks piisavalt kokku lepitud;
· dokumentatsioonis on selgelt välja toodud teemad, mis vajavad edasist täpsustamist, otsustamist või käsitlemist järgmistes töödes;
· dokumentatsioon võimaldab tellijal aru saada, millise funktsionaalsuse, kasutusloogika ja töökorraldusega lahendus järgmises etapis realiseeritakse.
Täitja kinnitab disaini dokumentatsiooni üleandmisel, et dokumentatsioon on täitja hinnangul piisav alus järgmise etapi SAP seadistus-, arendus- ja paigaldustööde alustamiseks ning et selles kirjeldatud lahendus on täitja hinnangul tehniliselt realiseeritav, arvestades hankelepingu, raamlepingu, hanke alusdokumentide ja kokkulepitud ulatusega.
Disaini dokumentatsiooni vastuvõtmine ei tähenda, et tellija kinnitab hilisema tehnilise realisatsiooni lõplikku vastavust. Lahenduse tegelikku toimimist kontrollitakse järgmistes etappides vastavalt kokkulepitud seadistus-, demo-, valideerimis-, testimis- ja vastuvõtuprotseduuridele.
Disaini dokumentatsiooni esialgne võimalik struktuur
Alljärgnev on disaini dokumentatsiooni esialgne võimalik struktuur. Tellija andmete ja olemasoleva dokumentatsiooni analüüsimise ning lahenduse disainimise käigus täpsustab täitja dokumentatsiooni lõpliku struktuuri, sisu ja detailsusastme, lähtudes kasutatavate SAP lahenduste metoodikatest ja järgmise etapi tööde vajadustest. Dokumentatsioon koostatakse sellise detailsusega, et selle alusel on võimalik lahendust seadistada, arendada ja paigaldada.
1. Sissejuhatus
· dokumendi eesmärk;
· projekti kontekst;
· dokumendi ulatus;
· seos projektiplaani ja järgmiste etappidega;
· disaini dokumentatsiooni kasutusviis.
2. Riigieelarve protsess
· riigieelarve protsessi funktsionaalne kirjeldus;
· peamised protsessid ja töövood;
· protsessis osalevad rollid;
· peamised sisendid, väljundid ja otsustuskohad;
· seos aja- ja tegevuskava ning töövoogude juhtimisega.
3. Täitmisandmete voog
· täitmisandmete ja muude tegelike andmete liikumine;
· peamised andmeallikad;
· andmete kasutamise, kontrolli ja valideerimise põhimõtted;
· andmevoogude seos kavandatava SAP lahendusega.
4. Lähteandmed ja andmeallikad
· lähteandmed ja andmeallikad;
· andmeallikate roll kavandatavas lahenduses;
· andmekvaliteedi ja andmete kättesaadavusega seotud eeldused;
· avatud küsimused andmeallikate osas.
5. Ärireeglid ja andmereeglid
· ärireeglite ja andmereeglite käsitlemise põhimõtted;
· reeglite kirjeldamise loogika;
· reeglite seos protsesside, andmete ja SAP lahendusega;
· ärireeglite ja andmereeglite osas avatud küsimused ja otsustamist vajavad teemad.
6. Jaotusreeglid ja arvutusloogika
· jaotusreeglite ja mitmeastmeliste jaotuste käsitlemise põhimõtted;
· jaotusreeglite, käiturite ja arvutusloogika kirjeldamise loogika;
· jaotusreeglite seos kuluarvestuse, andmete ja kavandatava SAP lahendusega;
· jaotusreeglite osas avatud küsimused ja otsustamist vajavad teemad.
7. SAP lahenduste sihtmodelleerimine
· ERIS sihtmodelleerimise üldloogika;
·  SAP Analytics Cloudi, SAP PaPM-i ja SAP Datasphere’i rollid ning omavahelised seosed;
· modelleerimise ja arvutuste jaotus SAP komponentide vahel;
· seos eelarve koostamise, muutmise, seire, kuluarvestuse ja aruandlusega;
· mudelite, dimensioonide, arvutuste ja vaadete üldine käsitlus.
8. Mudelid
· kavandatavad mudelid;
· mudelite eesmärk ja kasutus;
· mudelite realiseerimine SAC-is ja/või PaPM-is;
· mudelite omavahelised seosed;
· mudelite peamised sisendid ja väljundid.
9. Dimensioonid
· kasutatavad dimensioonid;
· dimensioonide roll eelarve, kuluarvestuse, aruandluse ja õiguste vaates;
· dimensioonide kasutamine ja seosed SAP komponentide vahel.
· seosed eelarveklassifikaatori, arvestusobjektide ja muude andmestruktuuridega.
10. Eelarve koostamine SAC-is
· eelarve koostamise loogika SAC-is;
· kasutajarollid ja töövood;
· sisendid, arvutused, kontrollid ja väljundid;
· seos RES, RE ja eelarve muutmise protsessidega.
11. Protsessid
· riigieelarve protsess;
· riigi eelarvestrateegia protsess;
· eelarve muutmisega seotud protsessid;
· muud kokkulepitud protsessiteemad.
Iga protsessiteema puhul võiks dokumentatsioonis käsitleda vähemalt:
· protsessi eesmärki ja ulatust;
· seotud kasutajarolle;
· sisendeid ja väljundeid;
· töövoo üldloogikat;
· ärireegleid ja andmereegleid;
· arvutusi ja kontrolle, kui asjakohane;
· kavandatud SAP lahenduse ja kasutatavate SAP komponentide käsitlust;
· avatud küsimusi ja otsustamist vajavaid teemasid.
12. Aruandlus
· aruandluse üldloogika;
· peamised aruandevajadused;
· andmeallikad ja mudelid;
· aruannete ja vaadete seos kasutajarollidega;
· avatud küsimused aruandluse osas.
13. Õigused ja rollid
· rollide ja õiguste üldpõhimõtted;
· ligipääsude seos kasutajarollide, protsesside ja andmetega;
· muudatuste jälgitavuse põhimõtted;
· kasutajate tegevuste läbipaistvuse ja juhtimisinfo vajadused.
14. Andmemigratsioon
· andmemigratsiooni üldpõhimõtted;
· migreeritavad andmed ja välistused;
· andmete detailsusaste;
· andmete teisendamise ja valideerimise põhimõtted;
· sõltuvused teiste SAP lahenduste, SAP BO, SAP HANA / otseliidestuste või muude andmeliikumise lahenduste osas.
15. Avatud küsimuste juhtimine
· avatud küsimused;
· otsustamist vajavad teemad;
· sõltuvused;
· riskid;
· vastutajad ja järgmised sammud;
· võimalik mõju skoobile, ajakavale või hilisematele töödele.
16. Mõisted
· projekti käigus kasutatavad mõisted;
· seos hanke tehnilises kirjelduses kasutatud terminoloogiaga;
· vajadusel täiendavad mõisted ja nende kokkulepitud tähendus.

